kardosdrur/scandi-wiki huggingface dataset:
Kogholm

Kogholm er et autoriseret stednavn for et område 2,5 km. nord for Langholt i Aalborg Kommune.

Området består af ager og nogle gårde. Ved Kogholm ligger kartoffelmelsfabrikken AKV Langholt, en virksomhed med ca. 40 medarbejdere på årsbasis.

Kilder

Se også
Horsens Sogn

Lokaliteter i Aalborg Kommune
Hedegårde (Horsens Sogn)

Hedegårde er et autoriseret stednavn for et landbrugsområde beliggende 500 meter nord for Langholt i Aalborg Kommune.
Området består af ager og flere tætliggende gårde.

Kilder

Se også
Horsens Sogn

Lokaliteter i Aalborg Kommune
Rærup (Aalborg Kommune)

Rærup er et autoriseret stednavn for en mindre landsby beliggende 1 km syd for Vodskov i Aalborg Kommune op ad Frederikshavnmotorvejen. Motorvejsfrakørsel 17 (Vodskov) ligger ved Rærup.

I Rærup er der ca. 20-30 husstande og en tankstation.

Kilder

Se også 
Vodskov Sogn

Lokaliteter i Aalborg Kommune
Horsens Enge

Horsens Enge er et autoriseret stednavn for et område beliggende øst for Rærup og syd for Langholt (Tidligere kendt som Horsens) i Aalborg Kommune. 

Området er et engområde med en del mindre gårde og husmandssteder.

Kilder

Se også
Vodskov Sogn

Lokaliteter i Aalborg Kommune
Kjær & Sommerfeldt

Kjær & Sommerfeldt er en vinforhandler beliggende i København og Aarhus, som blev grundlagt 31. marts 1875 af Charles Christian Kjær og Wilhelm Ferdinand Sommerfeldt. 

I 1901 fik Kjær & Sommerfeldt prædikatet 'Kongelig Hofvinhandler'. 1959 blev året hvor Kong Frederik den Niende udnævnede Kjær & Sommerfeldt til ægte Kongelig Hofleverandør.

Eksterne henvisninger 
 Firmaets hjemmeside

Grossistvirksomheder i Danmark
Vinhandlerkæder i Danmark
Danske virksomheder etableret i 1875
Leverandører til Det Kongelige Danske Hof
Stae Mark

Stae Mark er et autoriseret stednavn for et landområde umiddelbart vest for landsbyen Stae i Aalborg Kommune. I det flade område ligger der ca. 15 landejendomme.

Se også
Vester Hassing Sogn

Kilder 

Lokaliteter i Aalborg Kommune
Erik Sørensen Vin

Erik Sørensen Vin er en mellemstor dansk vinimportør.

Erik Sørensen grundlagde firmaet i Hellerup i 1956, hvor der stadig er butik, hovedsædet er beliggende i Kokkedal.

Eksterne henvisninger 
 Firmaets hjemmeside 

Vinhandlerkæder i Danmark
Grossistvirksomheder i Danmark
Etableret i 1956
Rimmen (Vester Hassing Sogn)

Rimmen er et autoriseret stednavn for et landområde beliggende knap 1 km. sydvest for Vester Hassing i Aalborg Kommune. I området ligger 7 landejendomme.

Kilder

Se også
Vester Hassing Sogn

Lokaliteter i Aalborg Kommune
Stranden

Stranden er et autoriseret stednavn for et landområde beliggende ca. tre km sydvest for Vester Hassing i Aalborg Kommune. I området ligger ca. 10 landejendomme. Området består af strandeng og ager mod syd afgrænses området af Limfjorden.

Se også
Vester Hassing Sogn

Kilder 

Lokaliteter i Aalborg Kommune
Vester Hassing Enge

Vester Hassing Enge er et autoriseret stednavn for et landområde beliggende ca. 3 km. syd for Vester Hassing i Aalborg Kommune. I området ligger ca. 20 landejendomme. Området består af strandeng og ager. Mod øst grænser området op til Skiveren og mod syd afgrænses området af Limfjorden.

Kilder

Se også
Vester Hassing Sogn

Lokaliteter i Aalborg Kommune
Rasmusmose

Rasmusmose er et vådområde som ligger mellem Tranholm og Aslund Skov, i Vester Hassing Sogn nord for Vester Hassing. Mosen har tidligere været benyttet til tørvegravning.

Naturområder i Aalborg Kommune
Lokaliteter i Aalborg Kommune
Knoldbjerg (Vester Hassing Sogn)

Knoldbjerg er et autoriseret stednavn for et højdepunkt i den nordlige del af Aslund Skov, Vester Hassing Sogn i Aalborg Kommune. Højdepunktet hæver sig 47 meter over havet og er dermed det højeste punkt i Aslund Skov.

Lokaliteter i Aalborg Kommune
Bakker i Danmark
Jørgen Plaetner

Jørgen Plaetner (14. februar 1930 – 9. juli 2002) var en dansk komponist.

Han blev uddannet i komposition og musikteori på Det Kgl. Danske Musikkonservatorium og tog desuden uddannelse i orgel- og klokkespil hos organisten P.S. Rung-Keller. Plaetners forbilleder var komponisterne Vagn Holmboe og Niels Viggo Bentzon.

Op gennem 1950erne har Plaetner besøgt Darmstädter Ferienkurse tre gange (første gang i 1950) og studeret teori og akustik hos komponisten Hermann Heiss også i Darmstadt.
Jørgen Plaetner udnævnes i 1967 til Danmarks første stadskomponist i den kulturbevidste by Holstebro og var der i ti år, til interessen for ham mindskedes. I 1979 flyttede han til Sverige.

Komponister fra Danmark
Gravenskær

Gravenskær er et autoriseret stednavn og areal for et moseområde nordøst for Aslund Skov, Vester Hassing Sogn i Aalborg Kommune. Kæret ligger nær Øster Aslund

Kilder

Se også
Vester Hassing Sogn

Lokaliteter i Aalborg Kommune
Tranbjerg Sø

Tranbjerg Sø der ligger syd for Tranbjerg, i Aarhus Kommune. Søen er også kendt som Trankær Mose eller Østerby Mose, idet den oprindeligt var en gammel tørvemose og under 2. verdenskrig blev der gravet tørv på området, hvor søen ligger i dag. I 1979 blev moseområdet udgravet til en sø, som samtidig fandt anvendelse som regnvandsbassin for Tranbjergs overfladevand.

Søen virker som vandregulering af Giber Å-systemet, og har udløb til Giber Å via Ballebæk, som løbende tilføres vand herfra. Specielt i lange tørre somre sikrer Tranbjerg Sø, at å-systemet ikke udtørrer. Man vil derfor nogle år kunne opleve søen næsten tørlagt hen på sensommeren. Samtidig sikrer søen, at å-systemet ikke tilføres for store mængder vand i kraftige nedbørsperioder. Der er dog altid vand i søens sydlige ende, hvor den oprindelige mose har ligget. Her er der væsentligt dybere end i resten af søen, så når vandspejlet falder begrænses søen til dette område. Dette sikrer fiskebestandens overlevelse, under de forekommende specielle sø-forhold.

Vilkårene i søen blev ændret positivt med oprensningen i vinteren '08-'09. En del tilførte næringsstoffer blev fjernet, og søen blev dybere, og således kunne den rumme yderligere 20.000 m3 vand.

Miljø 
Tranbjerg Sø er et yndet udflugtsmål for mange naturelskere. Der er anlagt en sti hele vejen rundt om søen, som har en passende størrelse til en hyggelig vandretur for alle aldre. Der er opstillet bænke og affaldsspande til pausen ved søen.

Der er nogle stykker som tager en årlig forårsoprydning med hele familien langs søen inden sivene dækker affaldet. Herudover er der nogle, som året rundt har deres daglige gang søen rundt med affalds-tangen. 
Der tages løbende vand og bundprøver i søen.

Liv 
Tranbjerg Sø byder på et meget rigt fugleliv.

Søen er hjemsted for en lang række ynglefugle som bl.a. indbefatter Fiskehejre, Knobsvane, Blishøne og Gråand. Søens to anlagte øer er således vigtige redepladser for de herboende fugle, da søens øvrige bredder er ret trafikerede af naturelskere. Det er derfor vigtigt at fuglelivet på øerne forbliver så ugenert som muligt.

Herudover bliver søen flittigt besøgt af en lang række trækfugle, som ligger deres vej forbi på deres trækruter. Her må specielt nævnes det store antal af Troldænder, som findes her stort set hele vinteren, men som igen flyver nord og øst på i sommerhalvåret.

Af andre fugle som besøger søen skal nævnes, Taffeland, Stor Skaldesluger, Toppet lappedykker, Skarv samt en flok sultne og tørstige Måger.

Et andet flyvende dyr, som holder til ved søen er Flagermus. På en god sommeraften skal man være mere end uheldig for ikke at se dem på jagt efter insekter i skumringen. Blot skal man ikke forveksle dem med de lavtgående Svaler.

Referencer 

Søer i Aarhus Kommune
E.ON

E.ON AG er et tysk energiselskab med hovedsæde i Düsseldorf. Virksomheden omsatte for 650 milliarder kroner i 2008 og beskæftigede 93.540 ansatte. Med sine omkring 35 millioner kunder globalt er E.ON verdens største privatejede energiselskab. Det er noteret på Frankfurter Wertpapierbörse.

Virksomheden blev grundlagt i 2000 ved en fusion af VEBA og VIAG. Navnet refererer til det græske ord aeon, der betyder tid eller evighed. I 2002 overtog man britiske Powergen. E.ON gik i 2003 ind på markedet for gas med opkøbet af Ruhrgas (nu E.ON Ruhrgas). I juli 2009 fik GDF Suez og E.ON en bøde af Europa-Kommissionen på 553 millioner euro for en konkurrenceklausul indgået i forbindelse med MEGAL-pipelinen.

Gennem et svensk datterselskab drives E.ON Danmark A/S, der primært leverer fjernvarme til kunder på Sjælland.

E.ON ejer og driver Roscoe Vindmøllepark, der med 781,5 MW installeret effekt var verdens største vindmøllepark anno 2010.

Eksterne henvisninger 
 E.ONs internationale hjemmeside 
 E.ONs danske hjemmeside

Referencer 

 
Etableret i 2000
Charles Durning

Charles Durning (født 28. februar 1923, død 24. december 2012) var en amerikansk teater- og filmskuespiller. Durnings skuespillerkarriere kom relativt sent i gang, men efter at have spillet med i primært en række tv-serier fik Durning rollen som Lt. Snyder i filmen Sidste stik (The Sting) i 1973, som høstede stor anerkendelse. Han havde endvidere bl.a. medvirket i En skæv eftermiddag (Dog Day Afternoon) og O Brother, Where Art Thou?.

Charles Durning deltog som soldat i 2. verdenskrig blandt andet ved D-Dag. Han fik 3 Purple Hearts og en Silver Star. Efter krigen havde Durning en kort karriere som professionel bokser.

Eksterne kilder/henvisninger 

 
 Professionel rekordliste på boxrec.com 

Skuespillere fra New York
Republikflucht

Republikflucht (dansk: Republikflugt) var den betegnelse, som det kommunstiske styre i DDR anvendte om sine indbyggeres forsøg på at forlade landet til fordel for Vesttyskland eller andre vestlige (ikke-socialistiske) lande. Forsøg på at forlade DDR blev straffet hårdt, og mange blev dræbt under forsøget.

I årene 1945-1961 forlod mellem 2,5 og 3 mio. mennesker den sovjetiske besættelseszone, fra 1949 kaldet DDR. Det svarede til en sjettedel af alle indbyggere. Særligt yngre og uddannede forlod landet, men efter opførelsen af Berlinmuren i 1960'erne blev republikflugt forbundet med stor fare. I alt blev 75.000 indbyggere, der forsøgte at flygte fra DDR, fængslet. Straffen var et til fem års fængsel. I nogle tilfælde blev de, der forsøgte at flygte, dræbt af grænsevagterne ved Berlinmuren eller den indre tyske grænse. Et af de første dødsofre var Peter Fechter.

I foråret 1989 ophævede Ungarn sin grænse mod Østrig og tillod indrejse uden visum, hvilket var én af de skelsættende begivenheder, der ledte til Berlinmurens fald.

DDR
Den kolde krig
Statsskov

En statsskov er en skov eller et tilstødende naturareal, der ejes af den danske stat.

Det drejer sig om i alt 190.000 hektar. Langt størstedelen af dette areal forvaltes og vedligeholdes af Naturstyrelsens 22 lokale enheder, men andre myndigheder administrerer også skovarealer, f.eks. Forsvarsministeriet (militære øvelsesarealer).

Arealerne er i hovedreglen åbne for publikum. De drives efter principper om naturnær skovdrift. Hovedformålet er at skabe natur og oplevelser for befolkningen. Samtidig udnytter Naturstyrelsen de økonomiske ressourcer i skovene ved at sælge en del af træet.

Kilder og eksterne henvisninger
 Naturstyrelsens om statsskove
Et-Kina-politik

Et-Kina-politik (kinesisk: 一个中国政策, yī gè Zhōngguó zhèngcè) betegner den politiske opfattelse, at der kun eksisterer ét Kina, der udgøres af Fastlands-Kina, Hong Kong, Macau og Taiwan. Accept eller forkastelse af dette princip er en vigtig faktor i Folkerepublikken Kinas udenrigspolitik. Folkerepublikken Kina kræver, at alle lande, der ønsker diplomatiske forbindelser med republikken, skal anerkende Folkerepublikken Kina som den eneste legitime Kina, og derfor afholde sig fra at opretholde forbindelser med Republikken Kina på Taiwan. Erkendelsen af, at der kun er ét Kina er også en betingelse, som Folkerepublikken har sat for forhandlingerne med regeringen i Republikken Kina. Republikken Kinas synspunkter er betydeligt mere delte. Landets politik kræver officielt suverænitet over Fastlands-Kina, men de facto søges kravet ikke længere aktivt gennemført.

Et-Kina-politikken gør, at enten Folkerepublikken Kina eller Republikken Kina kan være medlem af FN – ikke begge to. Frem til 1972 var det Republikken Kina, men efter Richard Nixons besøg i Beijing det år, overtog Folkerepublikken pladsen. Tilsvarende gælder en lang række andre internationale organisationer.

Eksterne henvisninger 
 US-PRC Joint Communique, 17. August 1982 
 Washington Post interview med Taiwan's præsident, 13. Mars 2006 
 Amerika og Taiwan, 1943-2004 

Kinas politik
Den kolde krig
Politiske doktriner
Nors

Nors (udtales uden stød, og på thybomål Noors eller Nåers) er en by i Thy med , beliggende 14 km sydøst for Hanstholm og 9 km nord for Thisted. Byen hører til Thisted Kommune og ligger i Region Nordjylland.

Nors hører til Nors Sogn. Nors Kirke ligger i byen. 2 km vest for byen ligger Nors Sø med et rigt dyre- og planteliv.

Faciliteter 
 Nors Skole blev opført i 1958 som centralskole, der afløste små lokale skoler i Ballerum, Tved, Nors Havreland, Hinding, Nors Stationsby og Nors Kirkeby. Den har 162 elever, fordelt på 0.-6. klassetrin.
 Nors Børnehus har 32 børn i 3-5 års alderen og 9 ansatte.
 Nors Hallen har foruden den store hal fittingcenter, motionscenter, gymnastiksal og mødelokaler. Nors Boldklub og Nors Gymnastikforening benytter hallen. Naboen Nors Beboerhus udlejes til fester med op til 80 personer.
 Da kommunen i 2015 nedlagde Nors Ældrecenter, blev det købt af et seniorpar, der driver det som senior-bofællesskabet Palletten med hjælp fra en ansat daglig leder, der bl.a. står for de mange arrangementer på stedet. Fællesskabet har 5 store og 10 mindre lejligheder. 2 af de små lejligheder og 2 enkeltværelser udlejes privat, fx som gæsteværelser ved familiebesøg.
 Nors har købmand, bageri og lægehus. I 2006 kom der omfartsvej øst om byen.

Historie

Kommunen 
Nors-Tved var et pastorat, hvor Nors var hovedsognet og Tved var et anneks, altså et sogn uden egen præst. I 1800-tallet blev pastoratet et sognedistrikt og fra 1867 en sognekommune med Nors som kommunesæde. Topografisk kort 1953-1976 viser et kommunekontor ved alderdomshjemmet i Nors. Nors-Tved kommune havde 1523 indbyggere ved kommunalreformen i 1970, hvor den blev indlemmet i Thisted storkommune.

Landsbyen 
I 1901 blev Nors beskrevet således: "Nors med Kirke, Præstegd., Skole og Biskole, Forsamlingshus (opf. 1875), Missionshus (opf. 1896) og 2 Møller (Nors og Vindbjærg)".

Jernbanen 
Thisted-Fjerritslev Jernbane (1904-1969) anlagde en station på bar mark ½ km sydøst for kirkelandsbyen. Ud for stationsbygningen var der krydsningsspor, og vest for den var der læssespor med stikspor til en meget solid og næsten 10 m høj kran. Stationsbygningen er bevaret på Stationsvej 10.

Stationsbyen 
Omkring stationen viser det lave målebordsblad fra 1900-tallet hotel, mejeri og telefoncentral. Senere kom der også brugsforening, bageri og lægebolig, så Nors Stationsby voksede op. I slutningen af 1900-tallet voksede den sammen med Nors Kirkeby, så Nors nu er én by.

I 2001 fremlagdes en miljøkonsekvensvurdering af en omfartsvej øst for byen.

Kroen, der blev åbnet i 1906, lukkede i 2018 og blev på tvangsauktion solgt til en køber, der planlægger at rive bygningen ned.

Genforeningssten 
Hvor Kirkebyvej munder ud i Holmevej, står en sten til minde om Genforeningen i 1920.

Noter

Eksterne kilder/henvisninger 

 SDFE kortviser: Høje målebordsblade 1842-1899, lave målebordsblade 1901-1971 og topografisk kort 1953-1976

 
Byer og bydele med genforeningssten
Lee Myung-bak

Lee Myung-bak (født 19. december 1941 i Osaka, Japan) er Sydkoreas tidligere præsident. Lee blev 19. december 2007 valgt til hvervet som sydkoreansk præsident og efterfulgte Roh Moo-hyun 25. februar 2008. Han har tidligere været borgmester i hovedstaden Seoul, og blev da kendt for sine kontroversielle initiativer, blandt andet åbningen af byfloden Cheonggyecheon, der blev lagt i rør i 1968. Han repræsenterer det konservative parti Hannara-dang og er tilhænger af en hårdere linje overfor Nordkorea og tættere forbindelser med USA. Han er også tilhænger af fri kapitalisme.

Ved præsidentvalget vandt Lee over Chung Dong-Young og Lee Hoi-chang med 49 procent af stemmerne, mod 26 og 15 procent til konkurrenterne.

Eksterne henvisninger 

 Officielle hjemmeside (engelsk) 
 Officielle hjemmeside (koreansk)

Noter 

Sydkoreas præsidenter
Don Hewitt

Donald Shepard Hewitt (14. december 1922 i New York City – 19. august 2009 i Bridgehampton, New York) var en amerikansk journalist og tv-producer, der var mest kendt for at have skabt CBS' velestimerede nyhedsmagasin 60 Minutes, der vises i en række lande. 

Hewitt studerede ved New York University og begyndte sin journalistiske karriere ved New York Herald Tribune i 1942. Senere kom han til Associated Press, og i 1948 blev han ansat ved tv-stationen CBS. I 1960 producerede han den landets første tv-transmitterede præsidentdebat mellem John F. Kennedy og Richard Nixon. I slutningen af 1960'erne fik han opbakning til sin idé om et timelangt program dedikeret til nyheder, herved var 60 Minutes en realitet. Han var programmets producer indtil 2004, hvor han gik på pension. Han modtog i 2008 Washington State Universitys Edward R. Murrow-pris for sit livslange virke i amerikansk journalistik.

Han døde af kræft i bugspytkirtlen.

External links
 

Journalister fra USA
Personer døde af kræft
Fredagsbøn

Fredagsbøn, egentlig Jumu'ah (arabisk: جمعة), betegner indenfor islam den fælles bøn, der foregår i moskéen fredag over middag efter imamen har holdt sin tale. Ofte opfattes det som en pligt for voksne mænd at deltage, mens det for kvinder er frivilligt.

Fredagsbønnen adskiller sig fra de øvrige middagsbønner på ugens øvrige dage ved at imamen holder tale inden. Indholdet i denne tale varierer, men det er i hovedreglen problemer af fælles interesse.

Islam
Bønner
Vanessa Mae

Vanessa-Mae Vanakorn Nicholson, blot kendt som Vanessa-Mae (født 27. oktober 1978 i Singapore) er en internationalt kendt britisk violinist.

Mae er datter af en thailandsk far og en kinesisk mor, men er opvokset i London og har engelsk statsborgerskab. Hun debuterede på Schleswig-Holstein Musik Festival i 1988 og gav samme år koncert med Philharmonia Orchestra. Hendes første debutalbum udkom i 1990; siden er det blevet til i alt 17 albums, hvoraf det seneste blev udgivet i 2007. Mae har desuden medvirket på andre kunstneres albums, bl.a. Janet Jacksons The Velvet Rope fra 1997. To år tidligere udsendt hun sit eget første pop-album.

Vanessa Mae stillede op ved vinter-OL 2014 i Sotji i storslalom for Thailand under navnet Vanessa Vanakorn, og som forberedelse havde hun trænet intensivt i et halvt år, efter at hun jævnligt havde stået på ski siden sin barndom. Hun omtalte sig i forbindelse med OL-deltagelsen som en "skør gammel dame (..) der bare prøver på at komme ned". Mae gennemførte som feltets ældste deltager begge gennemløb i konkurrencen og sluttede sidst blandt de 67 deltagere, der gennemførte, i en tid der var over 50 sekunder langsommere end vinderens.

Noter

Eksterne henvisninger 
 Vanessa Maes hjemmeside
 
 

Violinister
Musikere fra Storbritannien
Alpine skiløbere ved vinter-OL 2014
Skiløbere
Furuno

Furuno (Furuno Electric Co., Ltd.), er en japansk producent af maritim elektronik, specielt ekkolod-, radar-, radio-, sonar og GPS-udstyr.
Hovedkontoret ligger i Nishinomiya i provinsen Hyogo.

Firmaet blev etableret i 1955, børsnoteret i 1982 og beskæftiger cirka 1200 medarbejdere. Furuno udvikler også udstyr til medicinsk brug samt landmåling.

Eksterne henvisninger 
 Furuno hjemmeside (engelsk) 
 Furuno Danmarks hjemmeside 

Elektronikvirksomheder fra Japan
Nagasaki
Parterapi (film)

Parterapi er en dansk komedie fra 2010.

Medvirkende 
 Nikolaj Lie Kaas 
 Sidse Babett Knudsen
 Søren Pilmark 
 Georgia Katerina Potsos 
 Rasmus Bjerg 
 Jonas Wandschneider
 Ditte Hansen 
 Ali Kazim 
 Sanne Salomonsen 
 Lene Brøndum 
 Peter Milling 
 Peter Damm-Ottesen 
 Martine M. Madsen 
 Troels Malling Thaarup 
 Stine Kongsted
 Anders Hjerming 
 Ditte Arnth 
 Carl Dollerup Stenz 
 Karen B. Pedersen 
 Pil Nørgaard

Eksterne henvisninger 
 

Danske film fra 2010
Komediefilm fra Danmark
Dansksprogede film
Peter Milling

Peter Milling (født 3. december 1957) er en dansk skuespiller.

Milling er uddannet fra Skuespillerskolen ved Odense Teater i 1986.

Han har bl.a. medvirket i Jesus Christ Superstar på Folketeatret, og har i de senere år undervist i teater.

Filmografi 
 Det store flip (1997)
 Parterapi (2010)
 Vilde Rolf (2012)

Tv-serier 
 Charlot og Charlotte (1996)
 Edderkoppen (2000)

Eksterne henvisninger 
 

Skuespillere fra Danmark
Peter Damm-Ottesen

Peter Damm-Ottesen (født 6. juni 1950) er en dansk skuespiller.

Peter Damm-Ottesen er uddannet ved Skuespillerskolen ved Odense Teater i 1975 samt ved Actors Conservatory, New York City i 1992. Udover sin skuespilkarriere har han indtalt flere lydbøger.  
Han har en Master i Oplevelsesledelse (experience management) fra Roskilde Universitet, 2008.
Sideløbende med sit kunstneriske virke fungerer han som patientrådgiver ved Region Hovedstadens Psykiatri.

Filmografi 
 Manden bag døren (2003)
 No Right Turn (2006)
 Parterapi (2010)

Tv-serier 
 Bryggeren (1996-1997)
 Rejseholdet (2000-2003)

Eksterne henvisninger 
 

Skuespillere fra Danmark
Grå eminence

En grå eminence (fransk: Éminence grise) er en betegnelse for en indflydelsesrig, men uofficiel rådgiver eller beslutningstager.

Betegnelsen blev oprindeligt anvendt om kapucinermunken François Leclerc du Tremblay (1577-1638), der var politisk rådgiver og højre hånd for Kardinal Richelieu, der blev tituleret eminence. Munkene bar en grå klædedragt; deraf tilnavnet grå eminence.

Kilder
 Idiomordbogen

Franske vendinger
Metaforer
Kystbanesocialist

Kystbanesocialist, champagnesocialist eller rødvinssocialist er en pejorativ betegnelse for personer på den politiske venstrefløj, der i deres daglige liv ser bort fra klassiske venstrefløjs- eller arbejderklasseidealer, underforstået gennem for eksempel at drikke "fine" (og dermed borgerlige) drikke som champagne og rødvin. Begrebet anvendes ofte for at få politiske modstandere til at fremstå som hyklere, idet kystbanesocialisterne ofte hævder at være imod kapitalismen, men i virkeligheden lever fint med den. 

Begrebet champagnesocialist kommer oprindeligt fra Storbritannien. I Australien findes det lignende begreb chardonnaysocialist, mens man i Frankrig anvender betegnelsen gauche caviar (kaviarvenstrefløjen).

I Danmark referer betegnelsen kystbanesocialist til en tidligere 68'er, der nu er bosiddende i det mondæne Nordsjælland, der betjenes af Kystbanen. Udtrykket kendes tilbage til 1980'erne. 

Salonkommunist er en tilsvarende betegnelse for kommunister, der tilhører overklassen og lever en privilegeret tilværelse.

Referencer

Metaforer
Politik
Nedsættende udtryk
Tina Holmer

Tina Holmer (født 21. august 1958) er en dansk skuespiller.

Holmer, der er datter af skuespilleren Lilli Holmer, er autodidakt. Hun debuterede som 15-årig som revyskuespiller og har siden haft roller ved bl.a. Privatteatret, Det Danske Teater og Teatret Bag Kroen, som hun var tilknyttet i 1990'erne. Hun har desuden haft roller ved Røde Kro Teater og Det Ny Familieteater, ligesom hun har medvirket i flere revyer, senest Gillelejerevyen i 2006.

Filmografi 
 Piger i trøjen (1975)
 Attentat (1980)
 Kniven i hjertet (1981)

Tv-serier 
 En by i Provinsen (1977-1980)
 2900 Happiness (2007)

Eksterne henvisninger 
 

Skuespillere fra Danmark